[{"text_idx": "#000007", "text": "Roedd yn benderfynol o ddilyn ei gyrfa ddelfrydol ac eisiau rhoi\u2019r cyfle gorau iddi hi ei hun i lwyddo, felly manteisiodd y fam ymroddedig ar ei chyfle a dewisodd gofrestru ar gyfer y cwrs yng Ngholeg y Cymoedd, er ei fod mor bell o\u2019i chartref, oherwydd fod iddo enw da yn y diwydiant ac yn cael ei arwain gan rai fu\u2019n gweithio\u2019n broffesiynol ym myd teledu."}, {"text_idx": "#000010", "text": "Gan gymryd swydd gyda busnes ar-lein lle bu\u2019n gweithio gartref i werthu cynhyrchion harddwch ac ar o\u0302l sesiynau tiwtorial trwy\u2019r cyfryngau cymdeithasol, darganfu Simone angerdd newydd yn gyflym \u2013 cariad at golur \u2013 er nad oedd erioed wedi ymddiddori yn y maes hynny. Wrth arbrofi gyda cholur yn rheolaidd, cafodd ei hun yn ffynnu yn y ro\u0302l ac yn fuan datblygodd i fod yn berfformiwr gorau\u2019r cwmni."}, {"text_idx": "#000012", "text": "Dywedodd Simone: \u201cEr mod i wrth fy modd yn Simon fy swydd darparu colur, roeddwn i eisiau gwella fy sgiliau. Roedd gen i ddiddordeb mawr yn y syniad o effeithiau arbennig ond gan nad oedd gen i unrhyw hyfforddiant proffesiynol y tu o\u0302l i mi, ac yn brin o wybodaeth, roeddwn i awydd gwneud cwrs wedi ei achredu. Y drafferth oedd, doedd yna ddim rhai yn fy ardal leol, ond roeddwn yn benderfynol o wireddu fy uchelgais."}, {"text_idx": "#000015", "text": "Fe wnaeth astudio ar gyfer ei chymhwyster ddatblygu sgiliau Simone a chynyddwyd ei hyder, gan ei hysbrydoli i fentro a dechrau ei busnes ei hun gan gynnig ystod o wasanaethau colur gan gynnwys paratoadau priodasol, coluro \u2018glam\u2019 a charnifal. Tra bod y busnes yn gwneud yn dda, mae hi\u2019n parhau i fod eisiau defnyddio ei sgiliau i greu colur mwy dramatig, gyda\u2019r dymuniad o weithio o fewn y timau coluro a steilio ar gyfer cynyrchiadau theatr."}, {"text_idx": "#000016", "text": "Ychwanegodd: \u201cPan ymunais i a\u0302\u2019r coleg am y tro cyntaf, roeddwn i\u2019n meddwl yr hoffwn i weithio ym maes effeithiau arbennig ar gyfer ffilm a theledu ond sylweddolais yn gyflym fod gen i fwy o ddiddordeb mewn theatr. Yn ogystal a\u0302 choluro, fe wnes i wir fwynhau steilio gwallt a chreu wigiau cywrain yn ystod fy nghwrs a byddai gweithio mewn perfformiadau llwyfan yn fy ngalluogi i gyfuno\u2019r diddordebau hyn. Byddai hefyd yn fwy addas i mi fel mam sy\u2019n gweithio."}]